UZCARD banklararo to‘lov tizimi O‘zbekistonga Qiwi va CONTACT orqali pul o‘tkazish xizmatini yo‘lga qo‘ydi, deb yozadi uzdaily.uz. Ushbu xizmatdan Uzsard kartasining barcha egalari hamda O‘zbekistonda faoliyat olib borayotgan barcha banklarning mijozlari foydalanishlari mumkin. Pul mablag‘i to‘g‘ridan-to‘g‘ri Uzsard kartalariga tushiriladi . Chet eldan 500 dollarlik limit bilan pul o‘tkazish imkoni mavjud bo‘lib, 2% lik komissiya to‘lovlari jo‘natuvchidan yechib olinadi. Yaqin kunlarda kompaniya QIWI va CONTACT pul o‘tkazmalari xizmatining qo‘shimcha funksiyalarini joriy qilishni rejalashtirgan.